Neuvoston asetus (ETY) N:o 3166/82, annettu 22 päivänä marraskuuta 1982, tiettyjen tuoreiden tai jäähdytettyjen kalastustuotteiden kaupan pitämistä koskevista yhteisistä vaatimuksista annetun asetuksen (ETY) N:o 103/76 muuttamisesta



Virallinen lehti nro L 332 , 27/11/1982 s. 0004 - 0006

Suomenk. erityispainos Alue 4 Nide 1 s. 0058

Espanjank. erityispainos: Luku 04 Nide 2 s. 0012

Ruotsink. erityispainos Alue 4 Nide 1 s. 0058

Portugalink. erityispainos: Luku 04 Nide 2 s. 0012



NEUVOSTON ASETUS (ETY) N:o 3166/82, annettu 22 päivänä marraskuuta 1982, tiettyjen tuoreiden tai jäähdytettyjen kalastustuotteiden kaupan pitämistä koskevista yhteisistä vaatimuksista annetun asetuksen (ETY) N:o 103/76 muuttamisesta EUROOPAN YHTEISÖJEN NEUVOSTO, joka ottaa huomioon Euroopan talousyhteisön perustamissopimuksen, ottaa huomioon kalastustuotealan yhteisestä markkinajärjestelystä 29 päivänä joulukuuta 1981 annetun neuvoston asetuksen (ETY) N:o 3796/81() ja erityisesti sen 2 artiklan 3 kohdan, ottaa huomioon komission ehdotuksen, sekä katsoo, että asetuksen (ETY) N:o 3796/81 2 artiklassa säädetään mahdollisuudesta vahvistaa kaupan pitämistä koskevat yhteiset vaatimukset saman asetuksen 1 artiklassa tarkoitetuille tuotteille tai näiden tuotteiden muodostamille tuoteryhmille, molvat, piikkihai ja punahait on sisällytetty asetuksessa (ETY) N:o 3796/81 säädettyyn hintajärjestelmään, näitä tuotteita koskevien yhteisten vaatimusten vahvistaminen on erityisen tärkeää hintajärjestelmän moitteettoman toiminnan kannalta; sen vuoksi olisi vahvistettava kaupan pitämistä koskevat yhteiset vaatimukset kolmelle mainitulle tuotteelle, ja asetuksen (ETY) N:o 3796/81 liitteessä I tarkoitettujen tuotteiden kaupan pitämistä koskevia yhteisiä vaatimuksia vahvistettaessa olisi otettava huomioon yhteisön kiinnostus mahdollisimman monien kalavesien suojeluun; tämän vuoksi olisi suljettava ihmisravinnoksi kaupan pidettävien kalojen ulkopuolelle ne kalat, jotka eivät täytä painona ilmoitettua vähimmäiskokovaatimusta; tämän vuoksi olisi muutettava asetusta (ETY) N:o 103/76(), sellaisena kuin se on viimeksi muutettuna asetuksella (ETY) N:o 273/81(), ON ANTANUT TÄMÄN ASETUKSEN: 1 artikla Muutetaan asetusta (ETY) N:o 103/76 seuraavasti: 1. Korvataan 3 artikla seuraavasti: "3 artikla Vahvistetaan yhteisen tullitariffin alanimikkeeseen ex 03.01 B I kuuluvien seuraavien suolaisen veden kalalajien, ei kuitenkaan elävien, jäädytettyjen tai paloiteltujen, kaupan pitämistä koskevat vaatimukset: Sillit (Clupea harengus) Sardiinit (Sardina pilchardus) Piikkihai (Squalus acanthias) Punahait (Scyliorhinus-lajit) Punasimput (puna-ahvenet) (Sebastes-lajit) Turskat (Gadus morhua) Seiti (Pollachius virens) Kolja (Melanogrammus aeglefinus) Valkoturska (Merlangus merlangus) Molvat (Molva-lajit) Makrillit (Scomber scombrus) Sardellit (Engraulis-lajit) Punakampela (Pleuronectes platessa) Kummeliturskat (Merluccius merluccius)." 2. Korvataan liite B tämän asetuksen liitteellä. 2 artikla Tämä asetus tulee voimaan 1 päivänä tammikuuta 1983. Tämä asetus on kaikilta osiltaan velvoittava, ja sitä noudatetaan sellaisenaan kaikissa jäsenvaltioissa. Tehty Brysselissä 22 päivänä marraskuuta 1982. Neuvoston puolesta Puheenjohtaja U. ELLEMAN-JENSEN () EYVL N:o L 379, 31.12.1981, s. 1 () EYVL N:o L 20, 28.1.1976, s. 29 () EYVL N:o L 30, 30.1.1981, s. 1 LIITE "LIITE B KOKOLUOKITUSASTEIKKO(1) (1) a)Tässä liitteessä säädettyjä, painona ilmoitettuja vähimmäiskokoja katsotaan noudatetun myös silloin, kun kalat vastaavat kalastusvarojen suojeluun liittyvien teknisten toimenpiteiden yhteydessä pituutena ilmoitettuja biologisia vähimmäiskokoja. b)Biologisia vähimmäiskokoja sovelletaan joka seudulla ja niitä on noudatettava kaikissa tapauksissa.>TAULUKON PAIKKA> >TAULUKON PAIKKA> >TAULUKON PAIKKA> >TAULUKON PAIKKA> >TAULUKON PAIKKA> >TAULUKON PAIKKA> >TAULUKON PAIKKA> >TAULUKON PAIKKA> >TAULUKON PAIKKA> "